b'\n_START_ARTICLE_\n\xc3\x98ystein Rian\n_START_SECTION_\nHistoriesyn\n_START_PARAGRAPH_\nSom forsker og forfatter har Rian utviklet seg fra \xc3\xa5 v\xc3\xa6re grundig empiriker med vekt p\xc3\xa5 omfattende dokumentasjon til i \xc3\xb8kende grad \xc3\xa5 formulere overordnete tolkninger og oversyn. I denne utviklingen har han beveget seg fra en forsiktig tolkning av dansketidens norske samfunnssystem til en mer kritisk og dristig analyse, idet han har lagt st\xc3\xb8rre vekt p\xc3\xa5 de negative f\xc3\xb8lgene av tapet av selvstendighet og kirketilh\xc3\xb8righet ved utgangen av seinmiddelalderen (1502-37). Dette har han gjort i opposisjon til den dominerende norske historikertradisjonen som etter Rians syn har v\xc3\xa6rt for deterministisk og dermed gitt for lite plass til dynamikken i menneskelige holdninger og handlinger. Blant annet har han da hevdet at nasjonal identitet gjorde seg gjeldende i Norge og andre land i tidlig nytid, mens den dominerende l\xc3\xa6ren i 1980 og 1990-tallet benektet dette. Rians utvikling har f\xc3\xa5tt en treffende karakteristikk i tittelen p\xc3\xa5 festskriftet til ham i 2015: "Den rianske vending". Et konstant trekk ved Rians forfatterskap er hans sterke interesse for akt\xc3\xb8rene i historien, noe som kommer fram b\xc3\xa5de i hovedverkene, endog fra hans yngre \xc3\xa5r, og i en lang rekke biografiske artikler. Flertallet av disse finnes i 2. utgave av Norsk biografisk leksikon, bd. 1-10, publisert i \xc3\xa5rene 1999-2005. _NEWLINE_\xc3\x98ystein Rian er medlem av Det norske vitenskapsakademi, Det Kongelige Norske Videnskabers Selskab, Det kongelige danske Videnskabernes Selskab, Det kongelige danske Selskab for F\xc3\xa6drelandets Historie og Kungliga Samfundet f\xc3\xb6r utgivande av handskrifter r\xc3\xb6rande Skandinaviens historia. I 1997 fikk han Sverre Steen-prisen for formidling av historie og i 1998 Universitetets i Oslos pris for bidrag til norsk historisk forskning.\n_START_SECTION_\nFamilie\n_START_PARAGRAPH_\nHan er en yngre bror av den tidligere H\xc3\xb8yre-politikeren og Troms\xc3\xb8-ordf\xc3\xb8reren Erlend Rian.'